दारा सिंह फर्जी मुठभेड़ : सीबीआई टीम ने मांगी सुरक्षा  
दारा सिंह फर्जी मुठभेड़ मामले की जांच कर रही सीबीआई टीम ने अपने लिए सुरक्षा मांगी है। इस मामले में 16 पुलिसवालों को आरोपी बनाया गया है।
दारा सिंह फर्जी मुठभेड़ मामले की जांच कर रही सीबीआई टीम ने अपने लिए सुरक्षा मांगी है। सीबीआई के निदेशक अमर प्रताप सिंह ने इसके लिए राजस्थान के गृह मंत्रालय को खत लिखा है। खत में कहा गया है कि सीबीआई टीम को अतिरिक्त सुरक्षा की जरूरत है और इसके लिए सीआरपीएफ की तैनाती हो। फर्जी मुठभेड़ मामले की जांच कर रहे सीबीआई अधिकारियों का कहना है कि उन्हें जान से मारने की धमकी मिल रही है।   उन्होंने इस केस में गिरफ्तार पुलिसवालों के परिवार से धमकी मिलने का आरोप लगाया है। उधर, राज्य सरकार ने सीबीआई को अतिरिक्त सुरक्षा का भरोसा दिलाया है। गौरतलब है कि दारा सिंह फर्जी मुठभेड़ मामले में 16 पुलिसवालों को आरोपी बनाया गया है जिसमें दो सीनियर आईपीएस अधिकारी भी हैं। पिछले साल ही अप्रेल महीने में सुप्रीम कोर्ट ने ये केस सीबीआई के हवाले किया था।